internet vaartha 619 Views
మొహాలీ : ఐపిఎల్‌ ప్రీమియర్‌ లీగ్‌-9లో భాగంగా పంజాబ్‌తో జరిగిన మ్యాచ్‌లో ముంబై ఇండియన్స్‌ 189 పరుగులు చేసింది.అనంతరం బ్యాటింగ్‌కు దిగిన కింగ్స్‌ ఎలెవన్‌ పంజాబ్‌ నిర్ణీత 20 ఓవర్లలో 7 వికెట్లకు 164 పరుగులు చేసింది.దీంతో పంజాబ్‌పై ముంబై ఇండియన్స్‌ ఘన విజయం సాధించింది. కాగా ముంబై ఇండియన్స్‌కు చెందిన అంబటి రాయుడు,పార్దీవ్‌ పటేల్‌ దుమ్మురేపారు.వీరిద్దరు ఆటగాళ్లు రెచ్చిపోవడంతో జట్టు భారీ పరుగులు సాధించింది.అంబటి 37 బంతులు ఆడి 4 బౌండరీలు, 4 సిక్సర్లతో 65 పరుగులు చేయగా, పార్దీవ్‌ పటేల్‌ 58 బంతులు ఆడి 10 బౌండరీలు,2 సిక్సర్లతో 81 పరుగులతో చెలరేగిపోయాడు. దీంతో ముంబై ఇండియన్స్‌ ప్రత్యర్థికి భారీ టార్గెట్‌ను నిర్దేశించింది.టాస్‌ గెలిచిన కింగ్స్‌ఎలెవన్‌ పంజాబ్‌ ఫీల్డింగ్‌ ఎంచుకోగా మొదట ముంబై ఇండియన్స్‌ను బ్యాటింగ్‌ చేయాల్సిందిగా కోరింది. కాగా ముంబై ఇండియన్స్‌కు చెందిన రోహిత్‌ డకౌట్‌గా పెవిలియన్‌కు వెళ్లిపోవడంతో జట్టులో ఆందోళన రేకెత్తింది. ఆ సమయంలో పార్ధీవ్‌కు జత కలిసిన రాయుడు ధాటిగా ఇన్నింగ్స్‌ ప్రారంభించాడు. ఒకవైపు రాయుడు దూకుడును కొనసాగిస్తుంటే మరోవైపు పార్దీవ్‌ నిలకడగా ఆడాడు.వీరు 85 బంతుల్లో 137 పరుగుల భాగస్వామ్యాన్ని నెలకొల్పిన అనంతరం రాయుడు రెండవ వికెట్‌గా ఔట్‌కావడంతో ఇక చివరలో పార్ధీవ్‌,పొలార్డ్‌ 10 పరుగులు, పాండ్యా 4 పరుగులు చేసి ఔట్‌ కావడంతో ముంబై నిర్ణీత ఓవర్లలో ఆరు వికెట్ల నష్టానికి 189 పరుగులు చేసింది.పంజాబ్‌ బౌలర్లలో మోహిత్‌ శర్మకు మూడు వికెట్లు లభించగా,సందీప్‌ శర్మ,అక్షర్‌ పటేల్‌లకు ఒక్కొ వికెట్‌ దక్కింది.
మాక్స్‌వెల్‌ దూకుడు
ముంబై ఇండియన్స్‌ అనంతరం బ్యాటింగ్‌కు దిగిన కింగ్స్‌ ఎలెవన్‌ పంజాబ్‌ ఓపెనర్‌ విజయ్ 13 బంతులు ఆడి 2 బౌండరీలు,1 సిక్సర్‌తో 19 పరుగులు చేసి సౌథీ బౌలింగ్‌లో బట్లర్‌కు క్యాచ్‌ ఇవ్వడంతో ఔట్‌కాగా మరో ఓపెనర్‌ వోహ్రా 11 బంతులు ఆడి 7 పరుగులు చేసి బుమ్రా బౌలింగ్‌లో బట్లర్‌కు క్యాచ్‌ ఇవ్వడంతో ఔటయ్యాడు. మార్ష్‌ 34 బంతులు ఆడి 3 బౌండరీలు,1 సిక్సర్‌తో 45 పరుగులు చేసి సాథీ బౌలింగ్‌లో రాయుడుకు క్యాచ్‌ ఇవ్వడంతో ఔట్‌కాగా మాక్స్‌వెల్‌ నిలదొక్కుకుని 39 బంతులు ఆడి 3 బౌండరీలు,1 సిక్సర్‌తో 56 పరుగులు చేసి బుమ్రా బౌలింగ్‌లో ఔటయ్యాడు. మిల్లర్‌ 6 బంతులు ఆడి 1 సిక్సర్‌తో 10 పరుగులు చేసి నాటౌట్‌గా నాయిక్‌ 3 బంతులు ఆడి 1 పరుగు చేసి బుమ్రా బౌలింగ్‌లో ఔట్‌కాగా పటేల్‌ 2 బంతులు ఆడి జిరో పరుగుల వద్ద మెక్‌క్లెనగన్‌ బౌలింగ్‌లో ఔటయ్యాడు. జాన్సన్‌ 2 బంతులు ఆడి 1 పరుగు చేసి మెక్‌క్లెనగన్‌ బౌలింగ్‌లో ఔట్‌కాగా ఎంఎం శర్మ ఒక్క బంతి ఆడకుండా నాటౌట్‌గా నిలిచాడు. దీంతో కింగ్స్‌ ఎలెవన్‌ పంజాబ్‌ 20 ఓవర్లలో 7 వికెట్లకు 164 పరుగులు చేసింది.